Folketing
2013-01-15

Så viste det sig faktisk, at kommunens eget bud var billigere. Så lavede det borgerlige flertal en teknisk manøvre, så det faktisk endte med, at det private var billigere. Hvad fik man så? Jamen så fik man en privat leverandør, som havde monopol i det område. Det giver jo ingen mening. Vi ønsker jo ikke monopol. Hele ideen med at sende ting i udbud er altså at se, om kommunerne f.eks. gør det bedst og billigst. Og hvis de ikke gør det, jamen så er der måske ting, de kan stramme op på, og det kan de få belyst ved at sende ting i udbud. Men vi ønsker jo heller ikke at fremme privat monopol. Der er omkostninger ved at lave udbudsmateriale, og derfor skal man se på de konkrete ting ude i kommunerne, om det giver mening at sende ting i udbud. Jeg synes, det er en rigtig god idé, at vi får den her diskussion i dag.